கொட்டில்பாடு

கொட்டில்பாடு (Kottilpadu), இந்தியாவின் தமிழ்நாடு மாநிலத்தில்  கன்னியாகுமரி மாவட்டம், கல்குளம் வட்டத்தில் இருக்கும் ஒரு நெய்தல் கிராமம் ஆகும்.

அமைவிடம்
கன்னியாகுமரி மாவட்டத்தின் தலைநகரான நாகர்கோவிலில் இருந்து இராஜாக்கமங்கலம்- மண்டைக்காடு-வழியாக குளச்சல் செல்லும் பிரதான சாலையில் சுமார் 20 கிலோ மீட்டர் தொலைவில்  இக்கிராமம்  அமைந்துள்ளது. தெற்கே அரபிக்கடல் கிழக்கே மண்டைக்காடு மேற்கே குளச்சல் இந்த கிராமத்தின் எல்லைகளாக உள்ளன.

கல்வி
இந்த கிராமத்தைச் சேர்ந்த பெரும்பாலான மாணவர்கள் அருகமைந்த புனித மரியன்னை மேல்நிலைப் பள்ளி, குளச்சல்-க்குச் சென்று படிக்கிறார்கள்.

முக்கியத் தொழில்
மீன்பிடித்தல் இந்த கிராமத்தின் முதன்மையான மற்றும் முக்கியமான தொழிலாகும்.
சுனாமி மற்றும் கடலோர அரிப்பு
2004-ஆம் ஆண்டு ஏற்பட்ட சுனாமி இக்கடலோர கிராமத்தில் ஏராளமான உயிர்களைக் கொன்றதுடன் பல குடும்பங்களின் வாழ்வாதாரத்தைச் சிதைத்தது. குளச்சல் மீன்பிடி துறைமுகத்திற்கு அருகில் அமைந்துள்ள இந்தக் கிராமம், ஒவ்வோர் ஆண்டும் மே முதல் ஆகத்து வரை கடல் கொந்தளிப்பால் பாதிக்கப்படுகிறது.இது கடல் அரிப்பை ஏற்படுத்துகிறது. இதனால் கடல் நீர் அவர்களின் வீடுகளுக்குள் புகுந்து, வீடுகளை வெள்ளத்தில் மூழ்கடிக்கிறது.   கடலோர அரிப்பைத் தடுக்க நிரந்தரத் தீர்வு இக்கிராமத்தின் முக்கிய தேவைகளுள் ஒன்றாக உள்ளது.

மேற்கோள்கள் 

பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்